ที่ตั้งร้าน : 
ร้านอยู่ริมถนนพระราม 3 ตรงข้ามกับวัดด่าน เลยสะพานภูมิพลมานิดเดียวค่ะ มีที่จอดรถด้านหลังร้านค่ะ

บรรยากาศร้าน :
ร้านเป็นลานกว้างๆค่ะ โต๊ะนั่งก็เยอะ มีทั้งแบบ in door และ out door ค่ะ แต่ส่วนใหญ่จะนั่ง out door กัน เพราะอากาศไม่ร้อน แต่มียุงนิดหน่อยค่ะ โต๊ะนั่งดูสะอาดพอใช้ค่ะ มีถังขยะให้ทิ้งทุกโต๊ะ

การบริการ :
พนักงานบริการดีมากค่ะ ใส่ใจลูกค้า และพูดจาสุภาพ

เมนูที่สั่ง : มื้อนี้ทั้งหมด 475฿ รวมน้ำแข็ง&น้ำเปล่าขวดใหญ่ ทางร้านจะมีผักสดต่างๆมาให้ฟรี 1 ถาดค่ะ
~ จิ้มจุ่มเนื้อหมู : จะประกอบไปด้วย เนื้อหมู 1 จาน / ไข่ 1 ฟอง / วุ้นเส้น&ผักสดต่างๆ 1 ตะกร้า : เนื้อหมูเค้าหมักมาได้นุ่มและมีรสหวานมากเลยค่ะ จิ้มกับน้ำจิ้มมันเข้ากันได้ดีมากเลยค่ะ???????????? แต่อย่าเผลอกินพริกสดที่อยู่ในน้ำจิ้มนะคะ เพราะเผ็ดมากค่ะ????????????
~ นมหมูย่าง : เป็นครั้งแรกที่ได้กิน เนื้อเยอะเหมือนกันนะคะ ดูไม่ค่อยต่างจากเนื้อหมูย่าง เพราะเนื้อเยอะ แต่พอกินจะหนึบๆ แต่ไม่มันค่ะ หวาน อร่อยค่ะ จิ้มกับน้ำจิ้มแจ่ว ก็เพิ่มรสชาติเค็มๆได้อีก ????????????
~ ลาบหมู : รสชาติหวานนำไปหน่อยค่ะ ไม่ค่อยเผ็ด ทำให้รสชาติไม่จัดจ้านเท่าไหร่
~ เสือร้องไห้ : ตัวเนื้อเยอะไปหน่อยค่ะ เพราะไม่มัน แต่ไม่เหนียวค่ะ
~ ข้าวเหนียว : ที่ร้านจะมี 2 แบบ คือ ข้าวเหนียวขาว กับ ข้าวเหนียวดำ แต่ตอนไปกินเหลือแต่ข้าวเหนียวดำ กับ ข้าวผสม จึงเลือกเป็นข้าวผสมมาลองกิน แพ็คเกจน่ารักมากเลยค่ะ???? ที่ร้านจะห่อข้าวเหนียวด้วยใบตอง และมัดด้วยก้านกล้วย ดูธรรมชาติมากค่ะ ที่ร้านจะอุ่นในซึ้งที่ตั้งไฟไว้ทำให้ข้าวเหนียวอุ่นร้อนตลอดเวลา เปิดห่อออกมาเป็นข้าวเหนียวข้าว กับข้าวเหนียวดำอย่างละครึ่ง ข้าวเหนียวชาวแฉะมากเกินไปค่ะ อาจเป็นเพราะหุงกับข้าวเหนียวดำรึเปล่าไม่แน่ใจ ทำให้ข้าวเหนียวดำอร่อยกว่า เพราะจะมีรสชาติหวาน มัน และกรุบๆ